CELEX: 22011D0084
Language: hu
Date: 2011-07-01 00:00:00
Title: Az EGT Vegyes Bizottság 84/2011 határozata ( 2011. július 1. ) az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról

6.10.2011   
            
            
               HU
            
            
               Az Európai Unió Hivatalos Lapja
            
            
               L 262/56
            
         AZ EGT VEGYES BIZOTTSÁG 84/2011 HATÁROZATA
   (2011. július 1.)
   az Európai Gazdasági Térségről szóló megállapodás XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XVIII. mellékletét a 2011. április 1-jei 41/2011 EGT vegyes bizottsági határozat (1) módosította.
            
         
               (2)
            
            
               Az önálló vállalkozói tevékenységet folytató férfiak és nők közötti egyenlő bánásmód elvének alkalmazásáról és a 86/613/EGK tanácsi irányelv hatályon kívül helyezéséről szóló, 2010. július 7-i 2010/41/EU európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2010/41/EU irányelv hatályon kívül helyezi a megállapodásba foglalt 86/613/EGK tanácsi irányelvet (3), amely következésképpen a megállapodást illetően hatályát veszti,
            
         ELFOGADTA EZT A HATÁROZATOT:
   1. cikk
   A megállapodás XVIII. melléklete 21. pontjának (86/613/EGK tanácsi irányelv) helyébe 2012. augusztus 5-i hatállyal a következő szöveg lép.
   
      „32010 L 0041: az Európai Parlament és a Tanács 2010. július 7-i 2010/41/EU irányelve az önálló vállalkozói tevékenységet folytató férfiak és nők közötti egyenlő bánásmód elvének alkalmazásáról és a 86/613/EGK tanácsi irányelv hatályon kívül helyezéséről (HL L 180., 2010.7.15., 1. o.).”
   
   2. cikk
   A 2010/41/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. július 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. július 1-jén.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 171., 2011.6.30., 42. o.
   
      (2)  HL L 180., 2010.7.15., 1. o.
   
      (3)  HL L 359., 1986.12.19., 56. o.
   
      (4)  Alkotmányos követelmények fennállását nem jelezték.